Rámcová kúpna zmluva na školský mliečny program č.1

|  |  |
| --- | --- |
| **I.** | **Tatranská mliekareň a.s.**  |
| IČO:IČ DPH: | 31 654 363SK 2020515596 |
| so sídlom: | Nad traťou 26, 060 01 Kežmarok  |
| konajúca: | Ing. Ľubomír Valčuha – člen predstavenstva PhDr. Ján Husák – člen predstavenstva  |
| zapísaná: | v Obchodnom registri Okresného súdu Prešov, oddiel: Sa, vložka č.: 108/P  |
| ako predávajúci na jednej strane (ďalej len „**Predávajúci**“)  |
|  |  |
| a |
|  |  |
| **II.** | **Obec Zbyňov** |
| IČO: | 00321788 |
| DIČ: | 2020637135 |
| so sídlom: | Hlavná 19/1, 013 19 Kľače |
|  |  |
| Zastúpená starostom obce:  | Mgr. Mariánom Miškovským |
| miesto dodania:  | MŠ Zbyňov, Obchodná 112, 013 19 |
| e-mailová adresa: | zbyňov@rajec.net |
| telefónne číslo: | 041/5493769 |
| IBAN: | SK90 0200 0000 0000 2322 6432 |
| Odberné číslo: (vypĺňa TAMI a.s.) | … |
| ako kupujúci na strane druhej (ďalej len ako „**Kupujúci**“ a spolu s Predávajúcim ďalej len „**Zmluvné strany**“) |

*uzavierajú podľa ust. § 409 a násl. Obchodného zákonníka túto kúpnu zmluvu*

*(ďalej len „****Zmluva****“):*

### Článok I

### Predmet zmluvy

1. Predmetom tejto zmluvy je realizácia predaja a kúpy mlieka a mliečnych výrobkov (ďalej iba „**Tovar**“) v rámci programu Európskej únie na podporu konzumácie mlieka a mliečnych výrobkov. Množstvo tovaru, ktoré je predmetom tejto zmluvy, bude spresnené podľa jednotlivých písomných alebo telefonických objednávok a uvedené na dodacom liste.

### Článok II

### Ceny a platobné podmienky

1. Cena tovaru bude stanovená v súlade s príslušnými normami stanovenými Ministerstvom pôdohospodárstva a rozvojom vidieka Slovenskej republiky a bude uvedená na dodacom liste v deň uskutočnenia dodávky.
2. Kupujúci sa zaväzuje zaplatiť faktúru za dodaný tovar podľa príslušného dodacieho listu do 14 dní odo dňa vystavenia faktúry.
3. V prípade nezaplatenia faktúry do termínu splatnosti si Zmluvné strany dohodli úrok z omeškania v sadzbe 0,05% denne zo sumy, so zaplatením ktorej sa Kupujúci dostal do omeškania.
4. Predávajúci môže pozastaviť dodávku tovaru v prípade, ak Kupujúci je v omeškaní so zaplatením splatnej faktúry alebo v prípade, ak obe Zmluvné strany s pozastavením dodávky prejavia písomný súhlas.

### Článok III

### Obchodné podmienky

1. Tovar bude dodaný, tak aby spĺňal platné normy kvality a kupujúci sa zaväzuje podľa týchto noriem tovar uskladňovať, expedovať a predávať.
2. Tovar bude zabalený podľa platných noriem.
3. Predávajúci nezodpovedá za vady tovaru, ktoré vznikli po prechode nebezpečenstva škody na tovare z Predávajúceho na Kupujúceho.
4. Zjavné vady (chýbajúci tovar, zničený obal, atď.) je Kupujúci povinný vyznačiť na dodacom liste s podpisom zodpovednej osoby Kupujúceho a zodpovednej osoby predávajúceho (osádka vozidla) v deň dodávky. Iné vady je povinný reklamovať písomne, avšak iba v záručnej lehote, inak právo zo zodpovednosti za vady zaniká. Chyby vo fakturácií je možné reklamovať do 30 dní od prevzatia tovaru.
5. Kupujúci predkladá Predávajúcemu objednávku na nasledujúci týždeň písomne, alebo telefonicky vždy do štvrtku do 10.00 h. týždeň pred realizáciou objednávky. Objednávka môže byť spresnená denne do 11.00 h deň pred dodávkou.

### Článok IV.

### Miesto plnenia

1. Prevzatie Tovaru bude vykonané v zariadení Kupujúceho.
2. Predávajúci sa zaväzuje Tovar dodať Kupujúcemu s dodacím listom na určené miesto plnenia a Kupujúci je povinný ho prevziať.
3. Kupujúci nadobúda vlastnícke právo k Tovaru, len čo mu je dodaný tovar odovzdaný. Týmto prechádza na kupujúceho nebezpečenstvo vzniku škody na dodanom tovare.

### Článok V.

### Zodpovednosť za škodu

1. Kupujúci berie na vedomie, že táto Zmluva sa uzatvára v súvislosti s realizáciou programu Európskej únie na podporu konzumácie mlieka a mliečnych výrobkov v školách, pričom na Tovar zakúpený na základe tejto Zmluvy sa Predávajúcemu poskytuje finančná pomoc z prostriedkov Európskej únie a z prostriedkov štátneho rozpočtu na zabezpečovanie dodávania alebo distribúcie mlieka a mliečnych výrobkov pre deti v materských školách, pre žiakov v základných školách, pre deti a žiakov so špeciálnymi výchovno-vzdelávacími potrebami v školách , ktorá sa poskytuje na základe priamo uplatniteľných právnych aktov Európskej únie (ku dňu účinnosti tejto Zmluvy Vykonávacie nariadenie Komisie (EÚ) 2017/39 z 3. novembra 2016 o pravidlách uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia, zeleniny, banánov a mlieka vo vzdelávacích zariadeniach) a na ňu nadväzujúce vnútroštátne aproximačné právne predpisy Slovenskej republiky (ku dňu účinnosti tejto Zmluvy Nariadenie Vlády Slovenskej republiky č. 200/2019 Z. z. o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach), pričom poskytovanie tejto finančnej pomoci je viazané na plnenie si povinností zo strany Kupujúceho vyplývajúcich mu z týchto úniových a vnútroštátnych právnych predpisov.
2. Kupujúci týmto vyhlasuje, že si je vedomí svojich povinnosti voči Predávajúcemu vyplývajúcich mu z právnych predpisov upravujúcich realizáciu programu Európskej únie na podporu konzumácie mlieka a mliečnych výrobkov v školách a zaväzuje sa, že v prípade, ak poruší tieto povinnosti voči Predávajúcemu, v dôsledku čoho si Predávajúci nebude môcť od príslušných orgánov (Pôdohospodárska platobná agentúra) uplatniť nárok na pomoc z finančných zdrojov Európskej únie a podpory z národných zdrojov Slovenskej republiky, resp. táto finančná pomoc bude v dôsledku porušenia povinností Kupujúceho dodatočne odňatá, nahradí Predávajúcemu škodu, a to v rozsahu súčtu miery pomoci z finančných zdrojov Európskej únie a podpory z národných zdrojov Slovenskej republiky.
3. Kupujúci sa zaväzuje, že škodu podľa bodu 5.1. Zmluvy uhradí bezodkladne na základe písomnej výzvy Predávajúceho, a to do 5 dní, kedy mu táto výzva bola doručená. V prípade omeškania Kupujúceho so zaplatením náhrady škody podľa predchádzajúcej vety je Predávajúci oprávnený požadovať od Kupujúceho úrok z omeškania vo výške 0,05% denne zo sumy so zaplatením ktorej je Kupujúci v omeškaní.

### Článok VI.

### Záverečné ustanovenia

1. Zmluva je vyhotovená v dvoch vyhotoveniach, po jednom pre každú zmluvnú stranu.
2. Zmluva sa uzatvára na dobu neurčitú.Zmluvné strany môžu zmluvu jednostranne vypovedať vo výpovednej lehote 4 mesiacov, pričom výpovedná lehota plynie prvým dňom nasledujúceho mesiaca potom, čo druhej strane bola písomná výpoveď doručená.
3. Oprávnenie pri jednaniach o všetkých záležitostiach vyplývajúcich z tejto zmluvy má:
	* Ondrej Hajkovský: 052/ 45 15 103 0911 908 301.
4. Kontaktná osoba pri spísaní zmluvy a zmene dát (adresa, číslo účtu...)
	* Katarína Alexyová: 052/45 15 103
5. Kontaktná osoba odbytu (objednávky) : 052/45 15 109, 052/45 15 161, 052/45 15 800
6. Táto zmluva nadobúda účinnosť podpisom zmluvných strán a všetky doteraz podpísané zmluvy a ich dodatky strácajú týmto účinnosť. Všetky zmeny a doplnky tejto zmluvy môžu byť menené iba písomnou formou.

V Kežmarku dňa:

|  |  |  |  |
| --- | --- | --- | --- |
| **Predávajúci:** |  |  | **Kupujúci:** |
|  |  |  |  |
| **Tatranská mliekareň a. s.** |  | … |
| Ing. Ľubomír Valčuhačlen predstavenstva | PhDr. Ján Husákčlen predstavenstva |  |  |